
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO IŠNUOMOTI RAJONO SAVIVALDYBEI NUOSAVYBĖS TEISE PRIKLAUSANTĮ ILGALAIKĮ IR TRUMPALAIKĮ MATERIALŲJĮ TURTĄ, ESANTĮ ŠAKIUOSE, V.KUDIRKOS G. 64
2011 m. birželio 30 d. Nr. T-99
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo  (Žin., 1998, Nr. 54-1492; 2002, Nr. 60-2412) 11 str.  1 d. 14 str. 6 d., rajono savivaldybės tarybos 2009 m. vasario 26 d. sprendimu Nr. T-31 patvirtinto savivaldybės tarybos veiklos reglamento 82.27 p. bei rajono savivaldybės tarybos 2004 m. sausio 29 d. sprendimu Nr. T-15 patvirtinta sutarčių rengimo, pasirašymo ir tvirtinimo tvarkos 3.2 p., nusprendžia:


1. Leisti viešo konkurso būdu penkeriems metams išnuomoti rajono savivaldybei nuosavybės teise priklausantį ilgalaikį ir trumpalaikį materialųjį turtą, šiuo metu patikėjimo teise valdomą Jaunimo kūrybos ir sporto centro, esantį Šakiuose, V.Kudirkos g. 64, sportinei ir poilsio veiklai:


1.1. 2148,78 kv. m ploto baseino pastatą (Nekilnojamojo turto kadastro ir registro dokumentų byloje Nr. 84/160 pastatas pažymėtas  šifru – 5U1/g, unikalus Nr. 4400-2117-0518) su kiemo aikštele (5b, unikalus Nr. 4400-2143-5070), vandentiekio įvadu (V, unikalus Nr. 4400-2137-1139, ilgis-3,29 m), nuotekų šalinimo tinklais (2KF, unikalus Nr. 4400-2137-0996, ilgis-99,79 m), lietaus nuotekų linija (2KL, unikalus Nr. 4400-2137-1082, ilgis-58,64), lietaus nuotekų linija (3KL, unikalus Nr. 4400-2137-1046, ilgis-40,14 m);


1.2. kitą ilgalaikį materialųjį turtą pagal sąrašą (1 priedas);


1.3. trumpalaikį materialųjį turtą pagal sąrašą (2 priedas).


2. Įpareigoti rajono savivaldybės administracijos direktorių Juozą Puodžiukaitį:


2.1. sudaryti komisiją baseino pastato nuomos sutarties sąlygoms parengti, į komisijos sudėtį įtraukiant rajono savivaldybės tarybos narius jiems sutinkant – Kęstutį Gudelevičių, Bernardiną Pertą Vainių, Henriką Zarembą;


2.2. pateikti kitam rajono savivaldybės tarybos posėdžiui tvirtinti komisijos parengtas baseino pastato ir įrangos nuomos sąlygas. 
Meras






Juozas Bertašius

